gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Case 20 mil persoas teñen xornada laboral parcial e adican o resto do día a atender dependentes
Cuarta feira, 05 de outubro de 2022
Incremento do 57% no último ano
Desde a UXT reclaman iniciativas públicas que axuden ás dificultades destes traballadores para a conciliación da vida laboral e familiar.
Redacción - 11:45 21/08/2009
Tags: dependencia muller traballo parcial UXT
Son un total de 19.900 persoas, segundo a última estatística oficial do INE, e case na súa totalidade mulleres (o 96%). Fan xornada laboral parcial e o resto do día adícanllo a atender unha persoa dependente nos seus propios fogares. Renuncian por isto nalgúns casos a traballos mellor remunerados ou mesmo a estudos. A Enquisa de Condicións de Vida das Familias ofrece máis datos: do total de persoas atendendo dependentes, teñan ou non outras actividades laborais, o 72% son mulleres, a maioría no treito de idade de entre 45 e 65 anos.
As cifras tráeas a primeiro plano este xoves a UXT-Galicia, reflexionando que se trata duns datos que "poñen en evidencia as dificultades que os traballadores galegos atopan á hora de conciliar a vida laboral e familiar". Desde a comisión executiva do sindicato insisten na urxencia de impulsar políticas públicas que, neste contexto, "contribúan a harmonizar o traballo e a familia dentro do marco do Diálogo Social".
Lentitude e desatención das administracións
Ademais, en Galiza estes números, que corresponden a 2008, indican un incremento do 57% no total de persoas con xornadas laborais parciais por adicarlles o resto do tempo ao coidado de parentes dependentes. Unha porcentaxe moi por riba da media estatal do 7%. Desde a UXT piden que as administracións se esforcen na creación de redes de servizos sociais e potenciein a carteira de servizos específicos para a atención á dependencia, tales como centros residenciais e de día, axuda a domicilio e teleasistencia.
Por outro lado, salientan o feito de que a maioría de persoas involucradas nestas tarefas de atención a familiares dependentes son mulleres, motivo polo cal demandan mecanismos en materia de igualdade. Advirten de que moitas mulleres ven condicionada a súa participación e estabilidade no emprego por este motivo e piden iniciativas concretas de axuda. Especialmente, recordan a necesidade de cobertura para familias que non están accedendo a ningunha prestación. Lembran que algúns gobernos autonómicos estabeleceron axudas de "urxencia social" destinadas a manutención, aloxamento ou transporte.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto